**Ministru kabineta noteikumu projekta**

**“Grozījumi Ministru kabineta 2014.gada 9.decembra noteikumos Nr.757 “Apsardzes darbības licencēšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2014.gada 9.decembra noteikumos Nr.757 “Apsardzes darbības licencēšanas noteikumi”” (turpmāk – projekts) izstrādāts ar mērķi uzlikt par pienākumu apsardzes komersantiem, kuri sniedz inkasācijas apsardzes pakalpojumus, izveidot iekšējās kontroles sistēmu ar mērķi samazināt un novērst noziedzīgi iegūtu līdzekļu legalizācijas un terorisma un proliferācijas finansēšanas gadījumus. Projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 11.oktobra rīkojums Nr.512 “Par Pasākumu plānu noziedzīgi iegūtu līdzekļu legalizācijas un terorisma finansēšanas novēršanai laikposmam līdz 2019. gada 31. decembrim”, kurš izstrādāts pamatojoties uz *Moneyval* 5.kārtas novērtēšanas ziņojumā ietvertajām rekomendācijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILLTPFN likums) 3.panta pirmās daļas 8.punkts nosaka, ka personas, kas sniedz inkasācijas pakalpojumus ir šā likuma subjekti. NILLTPFN likuma 6.panta pirmā daļa nosaka, ka likuma subjekts atbilstoši savam darbības veidam veic un dokumentē noziedzīgi iegūtu līdzekļu legalizācijas un terorisma un proliferācijas finansēšanas risku novērtējumu, lai noskaidrotu, novērtētu, izprastu un pārvaldītu savai darbībai un klientiem piemītošos noziedzīgi iegūtu līdzekļu legalizācijas un terorisma un proliferācijas finansēšanas riskus, un, pamatojoties uz šo novērtējumu, izveido noziedzīgi iegūtu līdzekļu legalizācijas un terorisma un proliferācijas finansēšanas novēršanas iekšējās kontroles sistēmu, tai skaitā izstrādājot un dokumentējot attiecīgās politikas un procedūras, kuras apstiprina likuma subjekta valde, ja tā ir iecelta, vai likuma subjekta augstākā pārvaldes institūcija. Projekta mērķis un būtība ir uzlikt par pienākumu apsardzes komersantiem, kuri sniedz inkasācijas apsardzes pakalpojumus, izveidot iekšējās kontroles sistēmu ar mērķi samazināt un novērst noziedzīgi iegūtu līdzekļu legalizācijas un terorisma un proliferācijas finansēšanas gadījumus.Lai nodrošinātu, ka apsardzes komersanti, kuri sniedz inkasācijas apsardzes pakalpojumus, kuru licencēšanu veic Valsts policija, izveido noziedzīgi iegūtu līdzekļu legalizācijas un terorisma un proliferācijas finansēšanas novēršanas iekšējās kontroles sistēmu, projekta 1.punkts paredz, lai saņemtu speciālo atļauju (licenci) inkasācijas apsardzes pakalpojumu sniegšanai, komersantam jāizstrādā noziedzīgi iegūtu līdzekļu legalizācijas un terorisma un proliferācijas finansēšanas novēršanas iekšējās kontroles sistēmu (IKS) atbilstoši NILLTPFN likuma prasībām.Izmaiņas tiesiskajā regulējumā attieksies uz komersantiem, kas vēlas saņemt, un, kas jau ir saņēmuši speciālo atļauju (licenci) inkasācijas apsardzes pakalpojumu sniegšanai. Attiecībā uz inkasācijas apsardzes pakalpojumu sniedzējiem, kas šobrīd jau ir saņēmuši speciālo atļauju (licenci) inkasācijas apsardzes pakalpojumu sniegšanai, līdz 2020.gada 31.decembrim būs jāizstrādā iekšējās kontroles sistēma. Esošā tiesību normu sistēma ļaus nodrošināt atbilstošu kontroli no Valsts policijas puses. Atbilstoši Ministru kabineta 2014.gada 9.decembra noteikumu Nr.757 “Apsardzes darbības licencēšanas noteikumi” (turpmāk – noteikumi Nr.757) 25.2. un 40.punktā noteiktajām prasībām, speciālo atļauju (licenci) inkasācijas apsardzes pakalpojumu sniegšanai nevarēs izsniegt, ja nebūs izveidota iekšējās kontroles sistēma, kuru ir pienākums uzturēt, lai speciālā atļauja (licence) netiktu anulēta.Apsardzes darbības likuma 9.panta pirmās daļas 2. un 4.punkts nosaka, ka speciālo atļauju (licenci) anulē, ja apsardzes komersants pārkāpj vai nepilda minētā likuma vai citu normatīvo aktu prasības, un, ja to nosaka cits likums vai tiesas nolēmums. Noteikumu Nr.757 51.punktā noteikts, ka speciālo atļauju (licenci) apsardzes komersantam anulē Apsardzes darbības likumā noteiktajos gadījumos. Licencēšanas komisija pieņem lēmumu par speciālās atļaujas (licences) anulēšanu un izdara attiecīgu ierakstu licencēšanas komisijas sēdes protokolā.Atbilstoši NILLTPFN likuma 77.panta pirmajai daļai Valsts ieņēmumu dienests kā uzraudzības un kontroles institūcija piemēro NILLTPFN likuma 78.panta pirmajā daļā paredzētas sankcijas, tai skaitā apturēt vai anulēt licenci (sertifikātu), ja tiek konstatēti normatīvo aktu pārkāpumi noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā.Projekts papildina tiesisko regulējumu ar kārtību, kādā izpildāms Valsts ieņēmumu dienesta vai citas valsts pārvaldes iestādes lēmums par NILLTPFN likuma 78.panta pirmās daļas 4.punktā paredzētās sankcijas apturēt vai anulēt licenci piemērošanu. Gadījumos, kad Valsts ieņēmumu dienests vai cita valsts pārvaldes iestāde ir pieņēmusi lēmumu par speciālās atļaujas (licences) anulēšanu, pamatojoties uz NILLTPFN likuma 78.panta pirmās daļas 4.punktu, Valsts policijas licencēšanas komisija anulē speciālo atļauju (licenci), nepieņemot atsevišķu (atkārtotu) lēmumu par speciālās atļaujas (licences) anulēšanu. Gadījumos, kad Valsts ieņēmumu dienests vai cita valsts pārvaldes iestāde ir pieņēmusi lēmumu par speciālas atļaujas (licences) apturēšanu, pamatojoties uz NILLTPFN likuma 78.panta pirmās daļas 4.punktu, ņemot vērā to, ka Apsardzes darbības likums neparedz speciālas atļaujas (licences) apturēšanu, Valsts policijas licencēšanas komisija speciālo atļauju (licenci) anulē, pamatojoties uz Apsardzes darbības likuma 9.panta pirmās daļas 2.punktu, pieņemot lēmumu par speciālās atļaujas (licences) anulēšanu, sakarā ar to, ka apsardzes komersants pārkāpj vai nepilda minētā likuma vai citu normatīvo aktu prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts policija, Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību,** **tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir juridiskās personas, kas saņēmušas vai saņems speciālo atļauju (licenci) inkasācijas apsardzes pakalpojumu sniegšanai. Šobrīd Valsts policija ir izsniegusi 4 speciālās atļaujas (licences) inkasācijas apsardzes pakalpojumu sniegšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts minimāli palielinās administratīvo slogu komersantiem, kas saņēmuši speciālo atļauju (licenci) inkasācijas apsardzes pakalpojumu sniegšanai, jo tiek paredzēts tikai informācijas sniegšanas pienākums.Projekts minimāli palielinās administratīvo slogu Valsts policijai, jo tiek paredzēta komersantu iesniegtās informācijas izvērtēšana. |
| 3. | Administratīvo izmaksu monetārs novērtējums | Pieņemot, ka dokumentu, kas apliecina, ka komersants ir izstrādājis noziedzīgi iegūtu līdzekļu legalizācijas un terorisma un proliferācijas finansēšanas novēršanas iekšējās kontroles sistēmu (turpmāk –dokuments) iesniegs ne vairāk, kā 5 komersanti un dokuments jāiesniedz vienu reizi:**Administratīvās izmaksas komersantam:**Aprēķinos tiek izmantota vidējā darba alga – 6,45 *euro* stundā (Centrālās statistikas pārvaldes dati 2019.gada 2.ceturkšņa mēneša vidējā darba samaksa: 1083 *euro*, 168 stundas/mēnesī)1. **Dokumenta sastādīšana**

Valsts policijas pieņēmumi: * komersants dokumentu sastāda papīra formātā, tam vidēji patērējot 15 minūtes (0,25 st.);
* papildus nepieciešamie izdevumi papīram sastāda 0,07 *euro* par lapu.

C1 = (6,45 x 0,25) x (5 x 1) + (5 x 0,07) = 8,41 *euro*1. **Dokumenta iesniegšana**

Valsts policijas pieņēmumi:* Trīs komersanti dokumentu nosūtīs pa pastu, tam izmantojot parastu vēstuli un pasta sūtījumu vidējā cena – 1,71 *euro*
* Divi komersanti dokumentu iesniegs personīgi, izmantojot sabiedrisko transportu un ceļā pavadot 2 stundas. Paredzamās sabiedriskā transporta izmaksas sastāda 4,00 *euro* (sabiedriskā transporta biļete turp un atpakaļ)

C2 = (3 x 1,71) + ((6,45 x 2) x (2 x 1) + (2 x 4,00)) = 38,93 *euro***Kopējās administratīvās izmaksas komersantam:****Ckomersantam = 8,41+38,93 = 47,34 *euro*****Administratīvās izmaksas Valsts policijai:**Aprēķinos tiek izmantota vidējā darba alga - 6,45 *euro*1. **Iesniegto dokumentu izskatīšana un lēmuma pieņemšana**

Valsts policijas pieņēmums:* nodarbinātais izskata dokumentu un pieņem lēmumu vidēji patērējot 15 minūtes (0,25 st.).

C1 = (6,45 x 0,25) x (5 x 1) = 8,06 *euro***2. Informācijas ievadīšana sistēmā**Valsts policijas pieņēmums:* nodarbinātais, lai sistēmā ievadītu informāciju no iesniegumiem, vidēji patērē 5 minūtes (0,08 st.).

C 2 = (6,45 x 0,08) x (5 x 1) = 2,58 *euro***Kopējās administratīvās izmaksas Valsts policijai**:**CVP = 8,06+2,58 = 10,64 *euro******Administratīvās izmaksas KOPĀ:*****C kopā = C personai vai komersantam + CVP = 47,34+10,64 = 57,98 *euro*** |
| 4. | Atbilstības izmaksu monetārs novērtējums | Atkarībā no iekšējās kontroles sistēmas kvalitātes, izmaksas var svārstīties no 100 EUR līdz vairākiem tūkstošiem EUR. Pieņemot, ka tirgū pakalpojumu sniegs ne vairāk kā 5 komersanti ar vidēju riska līmeni, kopējās atbilstības izmaksas varētu veidot vismaz 2000 EUR. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un** **pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas** **starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, projekts 2017.gada 22.maijā ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ”Diskusiju dokumenti”, tīmekļvietnes adrese: <http://www.iem.gov.lv/lat/sadarbiba_ar_nvo/diskusiju_dokumenti/?doc=42027> .Iekšlietu ministrija, izpildot Ministru kabineta 2009.gada 25.augusta noteikumu Nr.970 ”Sabiedrības līdzdalības kārtība attīstības plānošanas procesā” 14.punktu, projektu 2017.gada 15.jūnijā nosūtīja Valsts kancelejai <http://tap.mk.gov.lv/mk/vsssanaksmes/saraksts/darbakartiba/?sede=2017-06-15>. |
| 3. | Sabiedrības līdzdalības rezultāti | Sabiedrības viedoklis par projektu nav saņemts. |
| 4. | Cita informācija | Nav*.* |

|  |
| --- |
| **VII. Tiesību akta projekta izpildes nodrošināšana un** **tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Sandis Ģirģens

|  |  |
| --- | --- |
| Vīza: valsts sekretārs | Dimitrijs Trofimovs |

Lejniece-Riekstiņa, 67208100

dina.lejniece-riekstina@vp.gov.lv